open-index/open-wikipedia-markdown huggingface dataset:
דיסקה קדם-פלנטרית

[ממוזער| 5 כוכבים צעירים ב[ערפילית אוריון, 4 מתוכם מוקפים באבק, שייתכן וייצור דיסקה קדם-פלנטרית שעם הזמן תתגבש לכוכבי לכת. צילום של טלסקופ החלל האבל]] 
**דיסקה קדם-פלנטרית** (באנגלית: **Protoplanetary disk**, ידועה גם בשם: **proplyd**) היא שכבה של גז ואבק דמוית דיסקה החגה סביב כוכב צעיר, כוכב T בשור, כוכב הרביג Ae/Be, או קדם-כוכב. מדיסקה קדם-פלנטרית, שהיא למעשה דיסקת ספיחה מכיוון שחלק מהחומר נספח על פני הכוכב, נוצרים כוכבי לכת.

דיסקות קדם-פלנטריות התגלו סביב מספר כוכבים צעירים בשביל החלב. הראשון בהם הוא בטא בכן-ציור שדיסקה סביבו נצפתה ב-1984. בהמשך, תצפיות מטלסקופ החלל האבל גילו מספר דיסקות קדם-פלנטריות בערפילית אוריון. דיסקות קדם פלנטריות נצפו בכוכבים כמו פומלהוט ווגה.
[ממוזער| [אובייקט HH-30. הקווים האדומים היוצאים מהקטבים הם סילונים. הפס השחור החוצה את האזור המואר הוא דיסקת גז קדם-פלנטרית המקיפה את הקדם-כוכב ובולעת את האור היוצא ממנו. צילום מטלסקופ החלל האבל]]

## היווצרות
ממוזער|אובייקט "גומז המבורגר" (Gomez Hamburger). צילום של דיסקה קדם-פלנטרית
קדם-כוכב (באנגלית: Protostar) נוצר מקריסה כבידתית של ענן אבק וגז, שמרבית הרכבו הוא מולקולות מימן H_2. התפלגות המסה בענן אינה אחידה, וקיימים אזורים בעלי צפיפות גבוהה יחסית לאזורים אחרים. עקב משיכה כבידתית, אזורים אלו נמשכים זה לזה תוך כדי עלייה בצפיפות. ברגע שצפיפות ומסה של אזור מסוים בענן מגיעות לערכים קריטיים, מתחילה הקריסה הכבידתית. עם העלייה בצפיפות הענן הקורס, עקב חוק שימור תנע זוויתי תנועות אקראיות של חלקיקי החומר של הענן המקורי משנות את כיוונן בהתאם לתנע הזוויתי של הקדם-כוכב המתגבש. כתוצאה מכך, המהירות הזוויתית של הענן כולו עולה. העלייה במהירות גורמת לכך שהחומר הנמצא הרחק המרכז של המבנה המסתובב, בגלל תרומתו של הכוח הצנטריפוגלי, מתפלג בעיקר לאורך דיסקה סביב "קו המשווה" של הקדם-כוכב המתגבש. כלומר הדיסקה הולכת והופכת לפחוסה יותר. הקריסה הכבידתית לוקחת זמן מסדר גודל של מאות אלפי שנים, ולאחר זמן זה טמפרטורת הקדם-כוכב מגיעה לטמפרטורה האופיינית לכוכב הסדרה הראשית והאובייקט נהיה בהיר וניצפה, כך נוצר כוכב מהסוג של T בשור. 

תהליך הספיחה של הגז מהדיסקה על פני הקדם-כוכב נמשך סדר גודל של 10 מיליון שנים, עד שכל הדיסקה מתגבשת לכוכבי לכת, נספחת על הכוכב או מסולקת החוצה על ידי רוח כוכבית. הדיסקה העתיקה ביותר שנצפתה היא בת 25 מיליון שנים.

המודל המקובל הוא שבדיסקה קדם-פלנטרית נוצרים אזורים צפופים יותר, כך שהכוח החשמלי וכוח הכבידה גורמים להתגבשות של פלנטיסימלים, קרי, אבנים המורכבות מגז קפוא וקרח. הרוח הכוכבית מנסה לסלק את הפלנטסימלים החוצה מן המרכז, וכוח הכבידה מושך את הפלנטסימלים אל המרכז. לאורך רדיוסים בהם נוצר שיווי משקל, הפלנטסימלים מתגבשים לכוכבי לכת, תוך שהם צוברים מסה כאשר הם "מנקים" את מסלול תנועתם מחומר אחר.

## ראו גם
* מערכת כוכבי לכת
* התפתחות מערכת השמש
* דיסקת שברים
* קדם-כוכב לכת

## קישורים חיצוניים

* כך נולדים כוכבי לכת – ערפיליות קדם פלנטריות בערפילית אוריון, אתר הידען
* פיגשו את הטיטאנים: דיסקת אבק נמצאה סביב כוכב מאסיבי, אתר הידען

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אסטרופיזיקה
קטגוריה:כוכבי לכת חוץ-שמשיים
קטגוריה:מדעים פלנטריים
ג'ומה

**ג'ומה** הוא לבוש בוכרי אותנטי שמקורו במדינות מרכז אסיה כגון אוזבקיסטן וטג'יקיסטן.

הג'ומה הוא ז'קט מרשים ועשיר העשוי, לרוב בעבודת יד, מבד קטיפה בצבע בוהק וחזק, ורקומים עליו עיטורי זהב.

נוסף לז'קט, ישנו כובע מיוחד מותאם שגם הוא מעוטר וצבעוני, כובע המתאים לגבר וכובע שונה מעט המתאים לאישה. לכובע של האישה מחוברת חתיכת בד הנראית כהינומה של כלה.

מקור הג'ומה הוא במלבושי המלכות שהתלבשו מלכי האזור ועוזריהם, כגון אמיר בוכרה, והועברו במנהג מדור לדור.

את הג'ומה נהוג ללבוש באירועים מיוחדים כגון שמחות משפחתיות. בעבר נלבש הג'ומה באירועים חגיגיים 
כחליפה לכל דבר, אך כיום לובשים אותו רק בחלק מהאירוע, בעיקר בעת הריקודים.

בעלי השמחה ומקורביהם הם אלו שלבשו את הג'ומה. באירועים כגון חתונה, זו הייתה גם דרך לזהות את הורי החתן והכלה. נוסף על כך, ישנה אמונה שמי שלובש את הג'ומה יזכה גם הוא לאירוע משמח במשפחתו, כפי שיש לבעלי השמחה.

לבוש זה נהוג גם בקרב יהודי בוכרה שמשמרים מנהג זה עד היום ולובשים את הג'ומה באירועים חגיגיים כגון חתונה, ברית, בר מצווה וכדומה.

קטגוריה:לבוש מסורתי
קטגוריה:יהדות בוכרה
Office Online

**Office Online** הוא אתר אינטרנט בבעלות חברת מיקרוסופט, המרכז את כל יישומי ה-Office החינמיים-מקוונים במסגרת אחת. האתר office.com הוא מיתוג מחדש ועדכון לגרסה הקודמת של ה-Office החינמי-מקוון – Office Web Apps.

בתחילת שנת 2014, וכחלק מההתחדשות של מיקרוסופט, בעקבות הכישלון של Windows 8.1 והתביעה נגד התוכנה המקוונת SkyDrive, שבעקבותיה שונה השם ל-OneDrive, התעדכנו והשתכללו יישומי ה-Office החינמי-מקוון – Office Web Apps, והשם שונה ל-"Office Online".

## הרקע להקמה
השקת האתר office.com קרתה בשל כמה גורמים, שיחד הובילו לשינוי קיצוני במיקרוסופט.

הראשון, ואולי המכריע, הוא הכישלון הגדול של מערכות ההפעלה Windows 8 ו-Windows 8.1. בשתיהן, הוכנסו שדרוגים ועדכונים שלא צלחו את מבחן הקבלה בקהל, שמחציתו (45.5%) העדיפה להישאר במערכת ההפעלה הקודמת, Windows 7, גם שנה לאחר השקת המערכת החדשה.

בנוסף, תביעת חברת הטלוויזיה הבריטית BskyB, בשל הפרת זכויות יוצרים בשימוש בשם "sky", יצרה אנרכיה במיקרוסופט. בסוף התביעה, הושג הסכם פשרה, בו התחייבה מיקרוסופט לשינוי הדרגתי של השם "SkyDrive" לשם "OneDrive".

סיבות אלה, יחד עם המגמה הכללית של מיקרוסופט, בשל היחלשותה כמעצמת מחשבים, הובילו לשינוי משמעותי בחברה, שהתבטא במערכת ההפעלה החדשה Windows 10, וב-Office Online.

## על האתר
האתר החדש, office.com, מכיל גרסה בסיסית של כל היישומים מחבילת האופיס הבסיסית: Word, Excel, PowerPoint, OneNote ואפליקציות נוספות הקשורות ל-OneDrive – תוכנת אנשי קשר, OneDrive, ותוכנת הדואר האלקטרוני Outlook.

האתר מציע עריכה או יצירה של קבצים מחבילת האופיס הבסיסית, בממשק מקביל לזה של גרסת האופיס העדכנית, אך מכיל הרבה פחות תכונות ואפשרויות ממנה. שדרוג עיקרי של מיקרוסופט הוא הוספת תכונות, גם אם הן רחוקות מתכונות האופיס המלא.

למרות השדרוג באתר, הגישה ליישומים האלה עדיין מחייבת חשבון דוא"ל או חשבון מיקרוסופט, ללא אפשרות גישה למי שאינו בעלים של אחד מהחשבונות הללו.

## מימוש עצמאי של Office Online
בנוסף לשירות של מיקרוסופט, המבוסס על פלטפורמת Azure, ניתן להתקין שרתים פרטיים של Office Online על גבי פלטפורמות קלות יותר למימוש, כגון SharePoint. למימוש כזה ישנם יתרונות בהתאמת השירות לצרכים הספציפיים של הארגון, וייתכן שגם יתרון אבטחתי.

## ראו גם
* אופיס 365
* OneDrive
* Microsoft Office
* windows 8

## קישורים חיצוניים
* 
* 
* אודות OneDrive, באתר OneDrive
* 

קטגוריה:שירותי אינטרנט מבית מיקרוסופט
קטגוריה:אתרי אינטרנט שהושקו ב-2010
הפרשה (ביולוגיה)

**הפרשה **היא פעולת ההרחקה מהגוף של חומרי פסולת, המצטברים כתוצאה מחילוף חומרים ביצורים חיים.

השימוש במונח הפרשה בהקשר ביולוגי בשפה העברית, מתייחס הן למערכת האנדוקרינית המכונה גם מערכת ההפרשה הפנימית הן למערכת השתן והכליות המכונה גם מערכת ההפרשה החיצונית. בנוסף מתייחסת ההפרשה לתהליך יציאת הצואה שהיא חלק מהעיכול.

לצורך הרחקת פסולת מהגוף, התפתחו אברי הפרשה שונים אצל אורגניזמים שונים. איברי הנשימה מבצעים תפקיד מסוים בהפרשה - בהרחיקם פחמן דו-חמצני ומים, חומרים אחרים מופרשים דרך העור ודרך מערכת העיכול. איברים מיוחדים התפתחו כדי לבצע את פעולת ההפרשה ביעילות, הכליות למשל, המהוות את המרכיב הארי במערכת ההפרשה.

ביצורים חד תאים, דוגמת האמבה, ההפרשה היא דרך שטח הגוף כולו. בתהליך התזונה של האמבה - בועיות המכילות שיירי מזון שלא עוכלו, מתקרבות לקרום החיצוני של הגוף, מתכווצות ופולטות את השיירים. הפחמן הדו-חמצני שנוצר מתהליכי הנשימה מופרש מכל שטח הגוף. עודפי מים המכילים חמרי הפרשה נוספים, מופרשים על ידי אברון המכונה בועית מתכווצת, הגדלה ונלחצת אל קרום התא, יוצרת בו נקב ומפרישה את תוכנה.

## קישורים חיצוניים

* 

קטגוריה:מערכת העיכול
קטגוריה:מטבוליזם
קטגוריה:מערכת השתן
קטגוריה:המערכת האנדוקרינית
אחסון נתונים – מונחים

* **זיכרון נדיף**: אמצעי לאחסון נתונים במחשב, הזקוק לאספקת חשמל באופן מתמיד על מנת שהמידע שעליו לא ימחק. על פי רוב זיכרון גישה אקראית (RAM) הוא זיכרון נדיף, שהיתרון העיקרי בשימוש בו הוא מהירות הפעולה.
* מדיה מגנטית:
** **[[סרט מגנטי]]**: סרט ארוך, עשוי מחומר פלסטי שבו חומר הניתן למגנוט, המיועד להקלטת אותות אנלוגיים או דיגיטליים. סרט מגנטי היה אמצעי אחסון נפוץ בחצי השני של המאה ה-20.
** **[[דיסקט]]** (תקליטון): אמצעי לאחסון נתונים וגיבוי קבצים, על  מחומר פלסטי המצופה בשכבה של חומר הניתן למגנוט. הדיסקט היה אמצעי אחסון נפוץ מאמצע שנות ה-70 ועד אמצע שנות ה-90 של המאה ה-20. 
** **[[דיסק קשיח]]**: התקן זיכרון לא נדיף הפועל בטכנולוגיה מגנטית המאפשר אחסנה אמינה של נתונים דיגיטליים בנפח גדול ובזמן גישה קצר יחסית להתקני זיכרון מכניים אחרים. הדיסק הקשיח הוא אמצעי אחסון נפוץ החל מאמצע שנות ה-60 ועד היום. 
* מדיה אופטית: 
** **[[תקליטור]]**: אמצעי לאחסון נתונים הפועל בטכנולוגיה אופטית. תקליטור הוא דיסק פלסטי עגול בקוטר של עד 12 ס"מ עם חור במרכזו, שמצופה בשכבה דקיקה של אלומיניום כדי שיוכל להחזיר את האותות לקרן הלייזר שקוראת אותו. הנתונים מאוחסנים בצורת בורות (pits) ומישורים (lands) לאורך פס דקיק בצורת ספירלה הנמשך מן המרכז ועד לשולי התקליטור. הנתונים מוטבעים על גבי התקליטור (בייצור המוני), או נצרבים (באמצעות צורב ביתי).
* מדיית **[[זיכרון הבזק]]** (Flash memory): סוג זיכרון בלתי נדיף המאפשר כתיבה, מחיקה, וכתיבה חוזרת על גבי שבב. זיכרון ההבזק הראשון פותח בשנת 1984 במעבדות חברת טושיבה היפנית והשימוש המסחרי הראשון בטכנולוגיה הוצג על ידי חברת אינטל האמריקאית בשנת 1988.
* **[[אחסון ענן]]**: שיטה לאחסון נתונים ברשתות מחשבים, ובה מידע המשתמש שמור בשטח אחסון וירטואלי המתארח בחוות שרתים מרוחקת השייכת בדרך כלל לצד שלישי.

## מונחים נוספים
*מסדי נתונים – מונחים
*תוכנה – מונחים
*חומרה – מונחים
*תקשורת מחשבים – מונחים

## ראו גם
* אמצעי לאחסון נתונים
* :קטגוריה:התקני אחסון נתונים
* זיכרון בלתי נדיף

*
קטגוריה:מונחונים
ברת'ולומיו גוסנולד

**ברת'ולומיו גוסנולד** (אנגלית: **Bartholomew Gosnold**; 1572 - 22 באוגוסט 1607) היה עורך דין, מגלה ארצות ופריבטיר אנגלי, ממייסדי חברת וירג'יניה הלונדונית והישוב ג'יימסטאון שבוירג'יניה, הנחשב ליישוב הקבע האנגלי הראשון בצפון אמריקה. גוסנולד נחשב גם כאירופאי הראשון שגילה את קייפ קוד. החברה ההיסטורית של וירג'יניה (Preservation Virginia) רואה בו את ה"כוח המניע" להקמת קולוניית וירג'יניה.

גוסנולד נולד בגראונדיסבורו שבסאפוק, אנגליה, ולמד משפטים באוניברסיטת קיימברידג' במידל טמפל, היה חברו של ריצ'רד האקלוט והפליג עם וולטר ראלי.

הוא נודע בתמיכתו בהרחבת האימפריה הקולוניאלית האנגלית ברחבי העולם החדש ב-1602 הוא הפליג יחד עם עוד 32 אנשים מפלימות' שבאנגליה לעבר צפון אמריקה. במאי אותה שנה הגיע אל ניו אינגלנד (מאוחר יותר האזור יהפוך לחלק ממדינת מיין). הוא גילה את האי מרתה'ס ויניארד (אותו קרא על שם אחותו). לאחר כחצי שנה באזור, החליטה הקבוצה לחזור לאנגליה מחשש מפני חוסר אמצעים שיאפשרו להם להעביר את החורף במקום.

יומן מסעות שנכתב על ידי אחד מחברי המסע, ג'ון בררטון, התפרסם באותה השנה באנגליה. היומן, שהפך לפופולרי, סייע בהפצת רעיון ההתיישבות באמריקה להמונים.

## הקמת חברת וירג'יניה והקמת ג'יימסטאון
מספר שנים לאחר שובו לאנגליה, החליט גוסנולד להקים חברה להתיישבות נרחבת יותר וקבועה באמריקה. לאחר אישורו של ג'יימס הראשון, מלך אנגליה הוא הקים את "חברת וירג'יניה" להתיישבות ברחבי קולוניית וירג'יניה. ב-1607 התיישבו הנוסעים באי ג'יימסטאון (אז היה האי עדיין מחובר ליבשה, ולפיכך היה חצי אי), למרות התנגדותו של גוסנולד, שחשב שהמיקום הוא "לא בריא".

חודשים ספורים לאחר הגעתם, ב-22 באוגוסט אותה שנה, מת גוסנולד מדיזנטריה. ב-2003 הכריזה הקרן לשימור וירג'יניה כי חשפה את קברו של גוסלנד, אולם ניסיונות לאשר את הממצאים באמצעות בדיקות DNA של קרובי משפחה לא צלחו.

## קישורים חיצוניים

* 

## הערות שוליים

קטגוריה:מגלי ארצות בריטים
קטגוריה:נפטרים מדיזנטריה
קטגוריה:ילידי 1572
קטגוריה:נפטרים ב-1607
שדה (אחסון נתונים)

**שדה** הוא יחידת הנתונים הקטנה ביותר במסד נתונים או בקובץ. במסד נתונים שדות מאורגנים בטבלאות לפי נושאים. וכלל הטבלאות מאורגנים במסד נתונים אחד.

דוגמאות לשדות (במסד הנתונים של מרשם התושבים):
* מספר זהות
* שם משפחה
* מין 

כל שדה מורכב ממאפיינים רבים שמגדירים אותו. כמו טיפוס השדה, גודלו, פורמט התצוגה שלו, האם הכרחי, האם נכלל באינדקס ועוד. 

מאפיינים של שדה:
* **טיפוס**: טיפוס השדה משקף את מאפייני הנתונים שבו.
** מספר שלם – דוגמה: מספר זהות, מיקוד, מזהה הרשומה.
** מספר בנקודה צפה. מספר שיכול לאחסן שברים. דוגמה: ציון במבחן. 
** מטבע – מספר עם סימן, שלו שתי ספרות מימין לנקודה העשרונית. דוגמה: יתרה בחשבון בנק. 
** שדה תאריכי, שתפקידו לאחסן חותמת זמן. הכוללת יום ושעה. דוגמה: תאריך לידה. 
** שדה אלפאנומרי, כלומר שדה שניתן לאחסן בו נתונים לפי כל קשת התווים הרלוונטית (128 תווים בקוד ASCII, 256 תווים בקוד EBCDIC, 1,112,064 תווים בקוד UTF-16). דוגמאות: שם משפחה. כתובת. 
** תזכיר, שדה אלפאנומרי באורך משתנה. נועד לאחסן מסמך. דוגמה: קורות חיים. 
** שדה בינארי, שגודלו ביט אחד, ולו שני ערכים אפשריים בלבד: 0 ו-1. נועד לאחסן ערכי אמת/שקר או כן/לא. דוגמה: האם קיימת אזרחות. האם עולה. 
** קוד, שלו מספר מוגבל של ערכים, בעלי משמעות מוגדרת. לשדה "מצב משפחתי" יהיו ארבעה ערכים: "ר" – רווק, "ג" – גרוש, "א" – אלמן, ו"פ" – פרוד. 
** שדה מחושב, שדה וירטואלי שאין לו ערך מאוחסן אלא מתבסס על מניפולציה מתמטית של שדות אחרים. למשל סכום דולרי שמתבסס על חישוב של שדה סכום בשח חלקי שער דולר את אותו יום. 
** שדה קובץ, שמיועד לאחסן בתוכו תוכן של קובץ או תמונה, דוגמה: תמונת האזרח. 

* **אורך**: לעיתים לשדה אורך קבוע ולעיתים אורך משתנה. למספר זהות בישראל, למשל, אורך קבוע של 9 ספרות. גם לשדה "שם משפחה" ניתן לתת אורך קבוע, השווה לאורך המרבי שאנו מייעדים לשם המשפחה (למשל: 14 תווים). לשדה המכיל קורות חיים של אדם עדיף לתת אורך משתנה, משום שמתקיימת שונוּת ניכרת באורכו בין בני אדם שונים. 

* **פורמט**: צורה של הצגת הנתונים. למשל בשדה התאריכים קיימות אפשרויות רבה לתצוגה. תאריך ארוך, תאריך קצר. בשיטה האירופית או בשיטה האמריקנית. צורת התווים המפרידים בין חלקי התאריך. כך הפורמט קובע את צורת הצגת התאריך האם למשל יהיה בפורמט dd-mm-yyyy ויוצג כ-30-08-2016 או שמא יהיה בפורמט mm/dd/yy ויוצג כ-12/30/16.

את מאפייניהם של השדות המרכיבים מאגר נתונים מסוים נהוג לתאר במילון נתונים. אוסף כל הגדרת השדות המתארים אובייקט מסוים קרויים טבלה, וכל מופע יחיד של כלל השדות קרוי רשומה. דוגמה: רשומת אדם בקובץ מרשם התושבים תכיל את השדות המתארים אדם זה: מספר זהות, שם משפחה, שם פרטי, מין, מצב משפחתי, תאריך לידה, דת, כתובת, עיר, תמונה וכו'. רשומה של פריט בקובץ ניהול מלאי תכיל את פרטיו של פריט זה: מספר קטלוגי, שם פריט, מיקום, יתרה במלאי וכו'. 

בטבלה של מסד נתונים טבלאי, אוסף כל השדות המתארים אובייקט מסוים הוא שורה בטבלה, ואוסף כל השדות מסוג מסוים באותה טבלה (למשל אוסף כל מספרי הזהות) הוא טור בטבלה. אחד השדות (או צירוף של שדות אחדים) הוא מפתח ראשי של השורות בטבלה. ושדות שמשמשים לקשר עם שדות בטבלאות אחרות הם מפתחות משניים או מפתחות זרים. 

במסך המשמש להזנה של נתונים למערכת מידע מוצגים השדות שאותם יש להזין, וכן שדות תוצאתיים (שדות שהתקבלו ממערכת המידע בתגובה לשאילתא). התנועה במסך בין השדות נעשית בדרך כלל עם המקש טאב או באמצעות העכבר.

## ראו גם
* מסדי נתונים – מונחים

קטגוריה:אחסון נתונים
התפרצות סולארית

250px|ממוזער|התפרצות סולארית
**התפרצות סולארית** או **סערת שמש** היא תופעה המתרחשת על-פני השמש, במהלכה משתחררת כמות עצומה של אנרגיה, עד 1025 × 6 ג'ול. התופעה לא מוסברת דיה מבחינה פיזיקלית, אולם ככל הנראה נובעת מאינטראקציה בין אלקטרונים מהירים והפלזמה בשמש. לעיתים התופעה מלווה בפליטת מסה אדירה מעטרת השמש. במהלך התפרצות נפלטים ענני אלקטרונים, יונים, ואטומים דרך עטרת השמש אל החלל. עננים אלו לרוב מגיעים לכדור הארץ יום או שניים לאחר הפליטה.

התפרצויות סולאריות משפיעות על כל שכבות האטמוספירה של השמש (הפוטוספירה, הכרומוספירה והעטרה), כאשר הפלזמה מתחממת לטמפרטורה של עשרות מיליוני מעלות קלווין, ואלקטרונים, פרוטונים ויונים מואצים למהירויות קרובות למהירות האור. חלקיקים אלו פולטים קרינה אלקטרומגנטית בכל אורכי הגל, החל מגלי רדיו ועד קרינת גמא. ההתפרצויות מתרחשות באזורים פעילים באזור כתמי השמש, במקומות בהם השדות המגנטיים חודרים דרך הפוטוספירה ומקשרים בין העטרה ופנים השמש. המנגנון המניע את ההתפרצויות הוא שחרור מהיר (באורך של דקות עד עשרות דקות) של אנרגיה מגנטית האצורה בעטרה.

קרני רנטגן וקרינת על-סגול הנפלטות בהתפרצויות סולאריות עשויות להשפיע על היונוספירה של כדור הארץ ולשבש תשדורות רדיו למרחקים ארוכים. פליטת גלי רדיו בהתפרצויות עלולות לשבש פעילות של מכ"ם או מכשירים אחרים הפועלים באותם אורכי גל.

תדירות הופעתן של ההתפרצויות משתנה, בין מספר התפרצויות ביום כאשר השמש "פעילה", ועד פחות מאחת בשבוע כאשר השמש "שקטה", והן קשורות למחזור הסולארי. התפרצויות קטנות שכיחות יותר מאשר התפרצויות גדולות.

## שאלת מחקר פתוחה
קיים מודל נוכחי להתפתחות בזמן של התפרצות סולרית המתבסס על צילום כתמי השמש. באמצעות מודל זה נבנות התחזיות של מצב היונוספרה ומגנטוספירה, העשויות להשפיע על מערכות טכנולוגיות בכדור הארץ. אולם מסתבר שיש פערי זמן משמעותיים בפליטות הסולריות לעומת תחזיות המודל. סטיה זו מצביעה על אפשרות של מנגנוני העברת אנרגיה חליפיים.

## ראו גם
*רוח השמש
*פלזמה (מצב צבירה)
*סערה גאומגנטית

## קישורים חיצוניים

* התפרצות סולרית הגיעה לקצה מערכת השמש, באתר הידען, 12 ביולי 2004
*
*
* 
*

## הערות שוליים

קטגוריה:השמש
קטגוריה:אסטרופיזיקה
קטגוריה:פיזיקת הפלזמה
אפרת אביב

**אפרת אביב** (נולדה ב-20 בינואר 1982) היא שחקנית ישראלית, חברה בקבוצת "אנסמבל ציפורלה".

## ביוגרפיה
בשנת 1994 אביב גילמה את דמותה של מרגלית בסרט הקולנוע "סיפור שמתחיל בלוויה של נחש".

בשנים 1996-2000 למדה בתיכון במגמת תיאטרון.

בשנים 2002-2005 אביב למדה בסטודיו למשחק של ניסן נתיב. במהלך השנים השתתפה במספר סרטים וסדרות טלוויזיה ישראליות.

ב-2000 התארחה בעונה השנייה של סדרת הנוער של ערוץ הילדים "החבר'ה הטובים" גילמה את מישמיש. 

ב-2002 השתתפה בסרט הטלוויזיה "שתי דקות מפארדיס". 

בשנת 2003 שיחקה בסרטו של שחר סגל, "צעד קטן", בו גילמה את דמותה של יעל. באותה שנה שיחקה בסרט "הללויה" את הדמות מילי.

בשנת 2004 עשתה את תפקידה בסרט הקולנוע "סוף העולם שמאלה". במהלך אותה שנה, השתתפה בסדרת הנעורים "כל שבת שנייה", בערוץ הילדים. באותה השנה התארחה גם בסדרה הקומית של ערוץ 2 ״החיים זה לא הכל״ בתור בלה, שליחה מחנות פרחים. 

ב-2006 השתתפה בתפקיד משני קטן בסדרת הנוער ״ראש גדול״ ששודרה בערוץ הילדים של Yes גילמה את דפנה ארצי אחות הגדולה של רוי (ענר מורג). 

בשנת 2008 השתתפה בסרט "חורבה", המבוסס על רצח אסף שטיירמן. 

בשנת 2009 לוהקה לסדרת הדרמה "שירות חדרים", בערוץ 2.

בין השנים 2011–2012 שיחקה בסדרת הדרמה "ילדי ראש הממשלה", פרי עטם של נעה רוטמן ושחר מגן. 

בשנת 2012 שיחקה בסרט "חיותה וברל".

בשנת 2015 השתתפה בסרט הקולנוע "פרחים של מרציפן". 

ב-2016 התארחה בסדרה הקומית "שותפים" ששודרה בערוץ סנטרל קומדי של HOT  גילמה את רונית. באותה השנה השתתפה בסרט הקולנוע "גאליס - קונקט". 

ב-2018 השתתפה בתוכנית הילדים ״קופיקו במשטרה״ בתפקיד גליה. באותה השנה גם השתתפה בסדרה ״הרמון״ בתפקיד איילת. כמו כן באותה השנה גם השתתפה בסדרת הרשת "לא הכל ורוד" בתפקיד מרכזי בתור הקופאית.

בשנים 2018-2019 שיחקה במשך 4 עונות בסדרת הנוער ״כפולה״ גילמה את צביה.

ב-2019 התארחה בסדרת הטלוויזיה של HOT ״בת אל הבתולה״ בתפקיד יעל שבתאי.

בשנת 2020 כיכבה בסדרת החגים "משפחה באוטו" שמשודרת בכאן חינוכית בתור אם המשפחה.היא גם גילמה את רקפת בהצגת הילדים של תיאטרון אורנה פורת, מבצע סבא

בשנת 2021 התארחה בסדרת הטלוויזיה של ניקלודיאון ״אבא מטפלת״ בתפקיד בר. באותה השנה גילמה דמויות שנות בסדרת הילדים ״פרפר נחמד״ ששודרה בכאן חינוכית.  

היא השתתפה בתיאטרון הבימה במחזות "הכבש השישה עשר", "חברון" ו"דיבוקים". כמו כן, היא שיחקה במחזות "הדיבוק" ו"אמא קוראז' וילדיה" שהוצגו בפסטיבל עכו. 

היא השתתפה גם בפודקאסט "ראש מלא סיפורים" של החינוכית.

## קישורים חיצוניים

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1982
קטגוריה:ישראלים שנולדו ב-1982
ליבת השמש

**ליבת השמש** מוגדרת כאזור הנמצא בין מרכז השמש עד למרחק של 0.2 עד 0.25 רדיוס שמש מהמרכז ומכיל 34% ממסת השמש. זהו האזור החם ביותר בשמש עצמה ובמערכת השמש כולה. הצפיפות בליבה מגיעה עד ל-150 גרם לסנטימטר מעוקב (פי 150 מצפיפותם של מים נוזלים) והטמפרטורה קרובה ל-15,000,000 מעלות קלווין. לשם השוואה, הטמפרטורה על פני השמש היא כ-6,000 מעלות קלווין. הליבה מכילה פלזמה חמה וצפופה, בלחץ המוערך ב-265 מיליארד בר. בליבה מתבצע תהליך ההיתוך הגרעיני המהווה את מקור האנרגיה של השמש.

## ראו גם
*שרשרת פרוטון-פרוטון

## קישורים חיצוניים

קטגוריה:השמש
קטגוריה:אסטרופיזיקה
קטגוריה:פיזיקת הפלזמה
רוח הקוטב

[ממוזער|200px|שמאל|רוח הקוטב הצפוני של כדור הארץ. [יון|יונים של חמצן, הליום ומימן נפלטים לחלל מאזורים בקרבת הקטבים. האזור המוצג בצהוב מעל הקוטב הצפוני מייצג גז אשר נפלט לחלל, ובירוק נראה זוהר הקוטב.]]

**רוח הקוטב** או **מזרקת פלזמה** היא הפליטה הקבועה של פלזמה מאזורי הקטבים של כדור הארץ למגנטוספירה, הנובעת מאינטראקציה בין רוח השמש והאטמוספירה של כדור הארץ. רוח השמש מיינת מולקולות גז באטמוספירה העליונה, והאלקטרונים מקבלים אנרגיה גבוהה דיה על-מנת להגיע למהירות גבוהה ממהירות המילוט והם זולגים לחלל. חלק ניכר מהאלקטרונים נשארים קשורים בשדה המגנטי של כדור הארץ, והם מהווים חלק מחגורות ואן אלן.

הפלזמה ביונוספירה זורמת מכדור הארץ לאורך קווי השדה המגנטי, בתהליך הדומה לזה המתרחש ברוח השמש.

## ראו גם
*זוהר הקוטב

## הערות שוליים

קטגוריה:השדה המגנטי של כדור הארץ
קטגוריה:פיזיקת הפלזמה
נפתלי גולומב

**נפתלי גולומב** (14 באפריל 1915 – 22 בדצמבר 1984) היה ממקימי קיבוץ ניר דוד (תל-עמל). מונה על ידי ההגנה לרכז את מבצע העלאת יהודי מדינות ערב לארץ ישראל בדרכי היבשה. לאחר מלחמת העצמאות התמקד בתחום שיפור שיטות הניהול בקיבוצים.

## ביוגרפיה
נולד ב-1915 בתל אביב לדוד ונחמה גולומב (דוד הוא אחיו של אליהו גולומב ואימו ממשפחת ליפשיץ ממייסדי פתח תקווה). נקרא על שם סבו, נפתלי גולומב.

כנער למד בגימנסיה הרצליה והצטרף לתנועת מחנות עולים. בגיל 17 הצטרף לקיבוץ תל עמל (כשנקרא עדיין קיבוץ השומר הצעיר הא"י א' וישב ברמת גן/גבעתיים). ב-1936 השתתף בעליית הקיבוץ לקרקע בעמק בית שאן (בשיטת חומה ומגדל).

בתחילת מלחמת העולם השנייה התנדב לעזור לצבא הבריטי ונשלח לעבודות ביצורים בצפון סוריה. בהמשך (1941–1942) מונה על ידי ההגנה לרכז את העלאת יהודי מדינות ערב לארץ ישראל (המוסד לעלייה ב'). לאחר המלחמה נשלח גולומב מטעם השומר הצעיר למחנות המעצר בקפריסין.

לאחר שובו מקפריסין חזר לקיבוצו ניר דוד (תל-עמל) ושימש כרכז המשק. באותה תקופה נרתם לסייע לקיבוצים צעירים בנגב בהדרכה משקית וחברתית. בהמשך החל לארגן קורסים של רכזי משק מטעם מדרשת רופין. בעקבות התמחותו בתחום המנהל המשקי והקיבוצי קיבל מלגה ב-1967 למכון להתנהגות חברתית ופסיכולוגיה ארגונית באוניברסיטת מישיגן שם שהה שלוש שנים. ב-1970 חזר לעבוד בהוראה במדרשת רופין. בנוסף הקים את "המכון לסוציו-טכניקה" ליד איגוד התעשייה הקיבוצית.

בניר דוד (תל-עמל) נשא נפתלי לאישה את צילה (לבית זילבר) ונולדו להם שלושה ילדים. ב-1972 עבר לקיבוץ העוגן, שם התחתן בשנית עם חווה.

גולומב נפטר ב-1984 בקיבוץ העוגן והובא לקבורה בקיבוץ ניר דוד (תל-עמל).

## מפרסומיו
* 
* נפתלי גולומב, **הכוונת תהליכים חברתיים בקיבוץ**, קיבוץ ניר דוד, 1969
* נפתלי גולומב, דניאל כ"ץ, **הקיבוץ כמערכת חברתית פתוחה**, מרחביה: ספרית פועלים, 1971
* נפתלי גולומב, **הקיבוץ בשנות ה-70**, הדים - מרחביה 39, 1974
* נפתלי גולומב, **המבנה הארגוני-חברתי של מפעל התעשייה בקיבוץ**, 1975
* נפתלי גולומב, **גישות, יעדים וקריטריונים לשיפור המיבנה הארגוני של הקיבוץ**, הדים - מרחביה 41, 1976

## ראו גם
* העפלה מארצות המזרח

## לקריאה נוספת
* יהושע לוריא, **נפתלי גולומב: מחזון למדע ־ בשירות הקיבוץ**, המרכז האקדמי רופין, 1986

## קישורים חיצוניים
* נפתלי גולומב, באתר קיבוץ העוגן (מאורכב)

## הערות שוליים

קטגוריה:בוגרי גימנסיה הרצליה
קטגוריה:משפחת גולומב
קטגוריה:לוחמי ההגנה
קטגוריה:פעילי ההעפלה
קטגוריה:אנשי היישוב ילידי הארץ
קטגוריה:העוגן: אישים
קטגוריה:ניר דוד: אישים
קטגוריה:בוגרי המחנות העולים
קטגוריה:אישים הקבורים בניר דוד
קטגוריה:ישראלים שנולדו ב-1915
קטגוריה:ישראלים שנפטרו ב-1984
כדור פלזמה

ממוזער|כדור פלזמה
**כדור פלזמה** או **מנורת פלזמה** הוא כלי זכוכית המכיל תערובת של גזים אצילים בלחץ אטמוספירי נמוך (לרוב ניאון, לעיתים בתוספת ארגון, קסנון או קריפטון) ובמרכזו אלקטרודת מתח גבוה של כ־2–5 קילוולט ובתדר רדיו גבוה של כ־35 קילוהרץ. המתח הגבוה גורם לפריצה חשמלית של תערובת הגזים עקב יינון, וחוטי פלזמה נוצרים בין האלקטרודה והזכוכית, ונראים כאלומות רבות של אור צבעוני. תופעה זו ייחודית לפלזמה, ונקראת פילמנטציה. כדורי פלזמה משמשים כאלמנט עיצובי או כהדגמה לתופעות המתרחשות בפלזמה.

כדור הפלזמה הומצא על ידי ניקולה טסלה בעקבות ניסיונות שביצע בזרם חשמלי בתדר גבוה. טסלה כינה את ההמצאה **פריקה ב[[גז אינרטי]]**, והגרסה המוכרת היום תוכננה על ידי ביל פארקר בשנת 1971.

## ראו גם
* פלזמה
* קשת חשמלית

## קישורים חיצוניים

קטגוריה:פיזיקת הפלזמה
קטגוריה:ניקולה טסלה
השתלת צואה

250px|ממוזער|שמאל|תתקין היסטופתולוגי של דלקת מעי עם קרום מדומה, הנגרמת מ-''C. difficile''
**השתלת צואה** (באנגלית - Fecal Microbiota Transplantation  - FMT) היא טיפול רפואי לדלקת מעי מקלוסטרידיואידס דיפיצילה נשנית. טיפול זה נבחן גם במחלות מעי דלקתיות.

## הבסיס התאורטי להשתלת צואה
ממוזער|חיידקים מסוג Clostridioides difficile שנמצאו בבדיקת צואה.
שינויים במיקרוביוטה של המעי הגס עקב טיפול אנטיביוטי והפרת שיווי המשקל בין החיידקים השוכנים דרך קבע למחוללי מחלות, עלולים לגרום לשגשוג של החיידקים מחוללי המחלות, בהם *[[Clostridioides difficile]]*, העלול להביא לדלקת מעי בדרגות חומרה שונות. ב-25% מהאנשים הלוקים בדלקת מעי מקלוסטרידיואידס דיפיצילה חלה הישנות גם לאחר טיפול אנטיביוטי מתאים במספר קווי טיפול. מטרת השתלת הצואה היא לבנות מחדש את המיקרוביוטה של החולה על ידי השתלת מיקרוביוטה מצואת אדם בריא, ולהשיב את האיזון בין החיידקים שוכני הקבע לחיידקים שבתנאים מסוימים עלולים לגרום למחלה.

## אופן ההשתלה
לוקחים צואה מאדם בריא, רצוי מקרוב משפחה שיש לו מיקרוביוטה דומה, אבל זה אינו הכרחי. בודקים את הצואה לשלילת זיהומים, ואז מכינים מהצואה תרחיף להחדרה הנעשית בארבע דרכים:
*חוקן
*דרך זונדה למערכת העיכול העליונה
*דרך קולונוסקופ למעי הגס (הדרך המומלצת).
*קפסולה המכילה צואה קפואה

## תוצאות
במאמר שפורסם בכתב עת ניו אינגלנד ג'ורנל אוף מדיסין נבדקו חולים שסבלו מזיהומים חוזרים בקלוסטרידיואידס דיפיצילה, והקבוצה שטופלה בהשתלת צואה היו תוצאות טובות יותר מאלה שטופלו בוואנקומיצין.

במחקר אחר שנערך בראשותה של פרופ' אליזבט הוכמן מבית הספר לרפואה באוניברסיטת הרווארד, באמצעות בליעת קפסולות של צואה קפואה, מתוך עשרים מטופלים שחלו בקלוסטרידיואידס דיפיצילה נרפאו 18 אנשים בתוך מספר ימים.

במחקר נוסף שנעשה ל-80 אנשים מדוכאי חיסון שלקו בזיהום בקלוסטרידיואידס דיפיצילה, נמצא כי שיטה זו בטוחה ויעילה גם כלפיהם, ושיעור הריפוי עמד על 89%.

השיטה נבדקת ונחקרת גם במחלות מעי דלקתיות כמו קוליטיס כיבית ומחלת קרוהן.

במחקר בעכברים משנת 2019 התגלה שהשתלות צואה תורמות לתוחלת החיים.

## סיכונים
ביוני 2019 הזהיר מנהל המזון והתרופות האמריקאי מפני הסיכונים שבהשתלת צואה, ודיווח על מקרים של זיהום בעקבותיה, כולל מקרה מוות.

## קישורים חיצוניים

* השתלת צואה בזיהומי C. difficile חוזרים באתר doctors only
* 
*טיפול בהשתלת צואה בזיהום של קלוסטרידיום דיפיצילה, באתר NIH 
* פרופ' דן טרנר, השתלות צואה וטיפול אנטיביוטי, באתר המרכז הרפואי שערי צדק, מרץ 2014
* 
* 
* 

## הערות שוליים

קטגוריה:טיפולים רפואיים
קטגוריה:גסטרואנטרולוגיה
עודד גור לביא

**עודד גור לביא** (נולד ב-1967) הוא מנכ"ל חברת ההזנק nT-tao. קודם לכן היה תת-אלוף בצה"ל, בתפקידו האחרון שירת כראש מספן הים.

## ביוגרפיה
עם גיוסו לצה"ל בשנת 1985 השלים קורס חובלים במגמת צוללות. שירת במספר תפקידי פיקוד בשייטת הצוללות, פיקד על סטי"ל אח"י קוממיות ועל הצוללת אח"י לויתן (סדרת דולפין). לאחר מכן שירת כראש חטיבה באגף מבצעים. בתפקידו הבא שירת כמפקד שייטת הצוללות בנובמבר 2011 החליט הרמטכ"ל, בני גנץ, למנותו לראש מספן הים ובמהלך שנת 2012 נכנס לתפקידו. במהלך תפקידו לקח חלק בין היתר במבצע חשיפה מלאה. באוקטובר 2014 מונה לעמוד בראש צוות המשימה האסטרטגי באגף התכנון לאחר מבצע צוק איתן. בשנת 2016 השתחרר מצה"ל.

בשנת 2019 הקים את חברת ההזנק nT-tao, העוסקת בפיתוח טכנולוגיה להיתוך גרעיני, והוא משמש כמנכ"ל החברה.

הוא נמנה עם מומחי המרכז לחקר מדיניות ואסטרטגיה ימית באוניברסיטת חיפה.

## חיים אישיים והשכלה
תא"ל גור לביא מתגורר במושב עין עירון והוא נשוי ואב לחמישה. הוא בעל תואר ראשון בהנדסת חשמל מהטכניון ותואר שני במינהל ציבורי מטעם אוניברסיטת הרווארד (במסגרת תוכנית קרן וקסנר).

## קישורים חיצוניים

* .

## הערות שוליים

קטגוריה:ראשי מספן הים
קטגוריה:מפקדי שייטת הצוללות
קטגוריה:בוגרי קורס חובלים
קטגוריה:קציני צה"ל בוגרי תוכנית קרן וקסנר בישראל
קטגוריה:תתי-אלופים בחיל הים
קטגוריה:מנכ"לים ישראלים
קטגוריה:עין עירון: אישים
קטגוריה:מפקדי ספינות טילים
קטגוריה:ישראלים שנולדו ב-1967
תווך בין-פלנטרי

ה**תווך הבין-פלנטרי** הוא החומר הממלא את מערכת השמש ומערכות פלנטריות אחרות, בתוכו נעים כוכבי לכת, אסטרואידים וכוכבי שביט. התווך מורכב מאבק, קרינה קוסמית ופלזמה חמה מרוח השמש. הטמפרטורה של אלמנטים שונים בתווך שונה, ועבור האבק הטמפרטורה נעה בין 200 מעלות קלווין במרחק של 2.2 יחידות אסטרונומיות (AU) מהשמש ובין 165 מעלות קלווין במרחק של 3.2 AU. צפיפות התווך נמוכה מאוד, כ-5 חלקיקים לס"מ מעוקב בקרבת כדור הארץ, וקטנה ככל שמתרחקים מהשמש באופן ליניארי בריבוע המרחק. הצפיפות תלויה גם בשדות מגנטיים ובפליטות מסה מעטרת השמש, ויכולה להגיע גם ל-100 חלקיקים לס"מ מעוקב.

התווך נמצא במצב פלזמה, ולכן בעל מאפיינים של פלזמה ולא של גז. למשל, התווך נושא עמו את השדה המגנטי של השמש, בעל מוליכות חשמלית גבוהה, יוצר שכבות כפולות במקומות בהם הוא מקיים אינטראקציה עם מגנטוספירה של כוכב לכת כלשהו או ההליופאוזה, ומקיים תופעות של פילמנטציה (למשל זוהר הקוטב).

הפלזמה בתווך אחראית לכך שהשדה המגנטי של השמש המגיע לכדור הארץ חזק פי 100 מהערך הצפוי אם החלל היה ריק (10−9 טסלה ולא 10−11 טסלה). מהמודל המגנטו-הידרודינמי נובע כי התנועה של נוזל מוליך (כדוגמת התווך הבין-פלנטרי) בתוך שדה מגנטי, משרה זרמים חשמליים שבתורם מייצרים שדות מגנטים.

## ראו גם
*מערכת השמש
*תווך בין-כוכבי
*רוח השמש

## קישורים חיצוניים
* 

## הערות שוליים

קטגוריה:מערכת השמש
קטגוריה:אסטרופיזיקה
קטגוריה:פיזיקת הפלזמה
המשמידים

**המשמידים** (באנגלית: **Annihilators**) היא קבוצה בדיונית של גיבורי-על חייזרים המופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת *Thanos Imperative: Devastation #1* ממרץ 2011, ונוצרה על ידי צמד הכותבים דן אבנט ואנדי לאנינג והמאייר מיגל ספולוודה. הקבוצה מורכבת ממספר דמויות חזקות מגזעים שונים ביקום מארוול, והיא פועלת ככוח הרתעה מפני מלחמה גלקטית.

מגזין IGN דירג את הרצתם של דן אבנט ואנדי לנינג לקומיקסים של המשמידים במקום ה-20 ברשימת 25 הרצות הקומיקס הטובות ביותר של העשור.

## היסטוריה בדיונית
לאחר התרחשותם של מספר איומים גלקטיים רב, ובראשם גל ההשמדה, כיבוש גזע הקרי בידי הפלנקס, מלחמת המלכים בין הקרי לאימפריית השי'אר ופלישת יקום הסרטן, כלב החלל קוסמו החליט להרכיב צוות גיבורי-על שיעצור איומים בטרם הם יעמידו את היקום כולו בסכנה, כהוקרה למנהיגם של שומרי הגלקסיה וחברו המנוח סטאר לורד. לשם כך, קוסמו גייס את היצורים החזקים ביותר שהוא הכיר – קוואזר האנושי, רונאן מגזע הקרי, גלדיאטור מגזע השי'אר, בטא ריי ביל מגזע הקורביניטים והגולש הכסוף מבשרו של גלקטוס. כל אחד מהם התנגד בתחילה לרעיון, אב הם הסכימו להתחבר לאחר שעבדו יחד בהגנה על טריטוריית הקרי מפני הנבל בלאסטאר.

בזמן הקצר שהקבוצה קיימת, היא מנסה לסיים סכסוך בין שתי סיעות של כנסיית האמת האוניברסלית. אולם, חברי הקבוצה מגלים תחבולה להקים לתחייה את מאגוס המרושע. הם עושים את דרכם לכדור הארץ שבו מתרחשת ההחייאה, אך אינם מסוגלים למנוע אותה עקב עימות עם קבוצת האוונג'רס, שטועה לחשוב שהמשמידים הם כוח פולש. קוואזר, איקון וספיידרמן מגלים שמאגוס הגיח מתוך הפקעת שלו בדמותו של ילד צעיר. לאחר מכן, המאגוס מנסה להשתלט על כל בני האדם על פני הארץ, אך גלדיאטור, קוואזר, רונאן ואיירון מן מצליחים להערים עליו לחזור לפקעת. מאז, המשמידים שומרים על הפקעת פן תבקע שוב.

## ביאורים

## קישורים חיצוניים
* דף הקבוצה באתר הרשמי של מארוול קומיקס
* דף הקבוצה בפרויקט פאנדום של מארוול קומיקס

## הערות שוליים

קטגוריה:גיבורי-על במארוול קומיקס
אלומת חלקיקים

**אלומת חלקיקים** היא שטף של חלקיקים טעונים חשמלית או נייטרלים, אשר לעיתים נעים במהירויות קרובות למהירות האור.

ניתן להפריד חלקיקים טעונים כמו אלקטרונים, פוזיטרונים ופרוטונים מסביבתם על ידי פליטה תרמיונית, קשת חשמלית, ועוד. בין המכשירים שבהן ניתן להשתמש ליצירת אלומת חלקיקים ניתן למנות תותח אלקטרונים, שפופרת קרן קתודית ועוד. ניתן להאיץ את החלקיקים הטעונים על ידי שימוש בשדות אלקטרומגנטיים. חלקיקים נייטרלים כמו נייטרונים ניתן להאיץ על ידי פגיעה של אלומת פרוטונים אנרגטיים במטרה, כגון בריליום.

אלומות חלקיקים נמצאות בשימוש במאיצי חלקיקים, מקורות סינכרוטרון ובמכשור רפואי לריפוי באמצעות חלקיקים. תופעות רבות באסטרופיזיקה ובפיזיקת הפלזמה ניתנות להסבר על ידי הימצאותן של אלומות חלקיקים בתווך מסוים, בעלות תכונות שונות מאוד מהערכים הממוצעים בתווך (למשל מהירות או טמפרטורה גבוהות יותר מאשר הממוצע בתווך).

## ראו גם
* שפופרת קתודית

קטגוריה:פיזיקת חלקיקים
קטגוריה:פיזיקת הפלזמה
שכבה כפולה

**שכבה כפולה(פיזיקה פלזמית)** היא מבנה בפלזמה המורכב משתי שכבות מקבילות בעלות מטען חשמלי מנוגד זה לזה. משטחי המטען יוצרים שדה חשמלי חזק ושינוי חד במתח (פוטנציאל חשמלי) לאורך השכבה הכפולה. יונים ואלקטרונים אשר נכנסים לשכבה הכפולה מואצים, מואטים ומוחזרים על ידי השדה החשמלי. באופן כללי, שכבות כפולות מפרידות בין אזורים בעלי תכונות שונות מאוד בפלזמה.

שכבות כפולות נמצאות בסוגים רבים של פלזמה במעבדות ובטבע, למשל בזרם בירקלנד היוצר את זוהר הקוטב, ושכיחות בעיקר בפלזמה נושאת זרם חשמלי. בהשוואה לגודל הפיזי של הפלזמה שבה היא נמצאת, השכבה הכפולה דקה יחסית (כ-10 פעמים אורך דביי), ועובייה יכול לנוע בין מילימטרים ספורים בפלזמה במעבדה ועד לאלפי קילומטרים בפלזמה אסטרופיזיקלית.

בתרשים של מעגל חשמלי, שכבה כפולה מסומנת כך: ────**DL**────.

קטגוריה:פיזיקת הפלזמה
הספק מתפרץ

**הספק מתפרץ** הוא המדע והטכנולוגיה של אגירת אנרגיה במהלך זמן יחסית ארוך, ושחרורה בזמן קצר מאוד. כמובן שסך כל האנרגיה נשמרת, אולם השחרור המהיר של האנרגיה מביא להספק רגעי גבוה. האנרגיה נאגרת לרוב בשדות אלקטרוסטטים (קבלים), שדות מגנטיים (סלילים), כאנרגיה מכנית (על ידי שימוש בגלגלי תנופה, למשל), או כאנרגיה כימית (סוללות זרם גבוה או חומרי נפץ).

לדוגמה, קבל המכיל ג'ול אחד של אנרגיה הנפרק במהלך שנייה אחת, מפיק הספק של 1 וואט. אם כל האנרגיה תיפרק בזמן של מיקרושנייה, ההספק יגדל פי מיליון ויגיע ל-1 מגהוואט.

טכנולוגיה של הספק מתפרץ נמצאת בשימוש במכשירים כגון מכ"ם, מאיץ חלקיקים, פצצה אלקטרומגנטית, לייזרים בהספק גבוה, ובמחקר בנושאים כמו שדות מגנטיים אולטרה-חזקים והיתוך גרעיני.

הטכנולוגיה פותחה במהלך מלחמת העולם השנייה, ושימשה במכשירי מכ"ם, המצריכים פולסים מהירים של הספק גבוה.

## ראו גם
*הספק
*מאיץ חלקיקים
*היתוך בכליאה אינרציאלית

קטגוריה:אנרגיה
אל סראט

**אל סראט** (בקטלאנית: **El Serrat**) הוא כפר הררי בקהילה האוטונומית (מחוז) אורדינו שבצפון אנדורה, כ-12 ק"מ מהבירה אנדורה לה ולה, וכ-3.5 ק"מ מהגבול עם צרפת. גובה פני השטח של הכפר הוא 1,540 מטרים. כפר זה הוא יעד פופולרי לחובבי סקי.

## קישורים חיצוניים

קטגוריה:אנדורה: יישובים
וולקוביסק

**וולקוביסק** (בבלארוסית: **Ваўкавыск**, ברוסית: **Волковы́ск**, בפולנית: **Wołkowysk**) היא עיר במחוז גרודנו בבלארוס. בחפירות ארכאולוגיות, בהן נמצאו ביצורים ומבני מגורים, עולה שיישוב התקיים באזור כבר במאה ה-10. העיר מוזכרת בטקסטים בלארוסיים החל מהמאה ה-11. בתקופה זו הייתה העיר עיר מבצר בין קבוצות אתניות בלטיות וסלביות.

בשנת 1410 נשרפה העיר בידי אבירים טבטוניים. בתקופה זו השתייכה העיר לדוכסות הגדולה של ליטא ופרשיה השתתפו בקרב גרונוולד. בשנת 1503 קיבלה העיר זכויות עיר מזיגמונד הראשון, מלך פולין. לאחר חלוקת פולין בסוף המאה ה-18 השתייכה העיר לאימפריה הרוסית.

בין שתי מלחמות העולם השתייכה וולקוביסק לרפובליקה הפולנית השנייה.

## יהודים

בסוף המאה ה-19 היו בעיר, לפי מפקד רוסי, כ-5,500 יהודים, שהיוו כמחצית מאוכלוסיית העיר באותה עת, ובשנות השלושים היה מספרם כ-8,000. הם קיימו חיי קהילה ענפים וכן פעילות תרבותית, מפלגתית ופוליטית. 
ביוני 1941 כבשו הגרמנים את העיר ורצחו מספר יהודים, בעיקר קומוניסטים. היהודים חויבו לשאת טלאי צהוב והוטלו עליהם גזרות שונות. 
בסוף 1942 הוקם בעיר גטו בו רוכזו גם יהודים מעיירות הסביבה, וב-2 בנובמבר 1942 הועברו תושביו - שכעת כבר מנו כ-20,000 איש - למחנה מחוץ לעיר. אלה שלא יכלו ללכת אל המחנה נרצחו בעיר. יהודי המחנה גורשו לטרבלינקה ולאושוויץ.

### מרבני העיר
ברבנות העיר וולקוביסק שימשו רבנים ידועי שם, בהם:
* הרב אביגדור בן שמואל
* הרב בנימין דיסקין
* הרב ברוך מרדכי ליבשיץ
* הרב יצחק אייזיק חבר
* הרב יחיאל הלר
* הרב אברהם שמואל דיסקין
* הרב יהונתן אליאשברג
* הרב אבא יעקב הכהן בורוכוב (תרס"ג, 1903 - תרפ"ג, 1923)
* הרב יצחק קוסובסקי (תרפ"ה, 1925 - תרצ"ג, 1933)
*הרב יצחק רבינוביץ, בנו של הרב יחיאל מיכל רבינוביץ - רבה האחרון של העיר (נספה עם בני הקהילה בשואה)

## לקריאה נוספת
* וולקוביסק - סיפורה של קהילה יהודית-ציונית, תל אביב, 1988

## קישורים חיצוניים

* 
* 
* 
* מאָזעס איינהאָרן (רעדאַקטאָר), **וואָלקאָוויסקער יזכּור-בוך**, ניו יורק: [חמו"ל], 1949 (; בתרגום לאנגלית באתר JewishGen)
* 
* 
* 

## הערות שוליים

קטגוריה:מחוז גרודנו: ערים
קטגוריה:מחוז גרודנו: עיירות יהודיות
קטגוריה:גטאות בבלארוס
קטגוריה:פרובינציית ביאליסטוק (1919–1939)
קטגוריה:יישובים שהוקמו במאה ה-11
ללא אכזריות

[שמאל|תווית ה[ארנב|ממוזער]]
**ללא אכזריות** (באנגלית: **Cruelty-free**) היא תווית של התנועה לזכויות בעלי חיים המשמשת לסימון מוצרים ופעילויות שאינם כרוכים בהרג בעלי חיים או בגרימת נזק להם. במוצרים המשווקים בישראל מופיע בדרך כלל בצד התווית הכיתוב **"לא נוסה על בעלי חיים"**.

## היסטוריה
המושג **ללא אכזריות** נטבע לראשונה בידי מוריאל דואודינג ב-1959 כאשר ניגשה ליצרני פרווה מלאכותית ובקשה מהם שישתמשו בתווית "יופי ללא התאכזרות", ולאחר מכן הקימה ארגון באותו שם. המושג היה בשימוש נפוץ במיוחד בארצות הברית בשנות ה-70.

## ניסויים

בתעשיות שונות (כגון תעשיית הקוסמטיקה והתרופות), ארנבים, חולדות, עכברים, שרקנים מוכרחים לאכול או לשאוף כימיקלים, או לעבור שפשוף חומרים קוסמטיים על עורם המגולח, עיניהם או אוזניהם במשך תקופת זמן של 28 עד 90 ימים, כדי לבדוק את היתכנותן של תגובות אלרגיות. לאחר מכן, החיה מומתת ובודקים את גופתה כדי לראות מה ההשפעות של הרכיבים על האיברים הפנימיים של אותה חיה. בניסויים אחרים, חולדות מואכלות בחומרים קוסמטיים, בניסיון לבדוק השפעה על גורמים מסרטנים וסרטן.
אלו אשר עומדים מאחורי המושג **ללא אכזריות** לרוב מתנגדים לניסויים בבעלי חיים.

### אלטרנטיבות
בהתאם להתפתחות הטכנולוגיה, ניסויים בבעלי חיים שחלף תוקפם מוחלפים בכאלו מהירים יותר, זולים יותר ומדויקים יותר. מתנגדים לאלטרנטיבות לניסויים בבעלי חיים טוענים כי שימוש בבני אדם יהיה יקר ויאט את הניסוי. דוגמה לאלטרנטיבה לניסויים בבעלי חיים, נלקחים תאים מרקמה שלאפידרמיס אנושי, אשר משמשים בבדיקות קוסמטיות, והתוצאות יותר רלוונטיות לשימוש אנושי. שיטות אלטרנטיביות אחרות לוקחות רקמות אנושיות ועושות עליהן ניסויי אין ויטרו. כיום, בעקבות התפתחות במדעי המחשב, ישנם ניסויים שעושים על רקמות וירטואליות במחשבים. ניסויים אלו – מעבר לכך שמצילים את חייהם של חיות רבות – נותנים תוצאות יותר מדויקות ורלוונטיות לבני האדם.

## מוצרים
יצרניות רבות מייצרות ומשווקות מוצרים ללא אכזריות, בהם מוצרי קוסמטיקה, מוצרי טיפוח, חומרי ניקוי, בגדים, נעליים, קונדומים (אשר לפעמים מצוי בתוכם קזאין) ונרות (אשר לרוב מיוצרים משעוות דבורים). ארגונים למען זכויות בעלי חיים תומכים במוצרים אלו ומפרסמים רשימות של מוצרים שלא נוסו על בעלי חיים.

מאז שנות ה-90, סמל של ארנב, או "הארנב הקופץ", הוא הסמל המקובל לציון מוצרים ללא אכזריות. במוצרים המשווקים בישראל בדרך כלל מופיע לצד הסמל הכיתוב **"לא נוסה על בעלי חיים"**.

## אירועים
**שבוע לאומי ללא אכזריות** הוא מאורע בבריטניה המתרחש פעם בשנה ומאורגן בידי הארגון הבריטי למניעת ניתוח בעלי חיים בעודם בחיים (BUAV). למשל, בשנת 2006 התרחש השבוע הלאומי ללא אכזריות בתאריכים 17–23 ביולי.

אירועים דומים כוללים את **שבוע ה[[צמחונות]] הלאומי**, **שבוע ה[[טבעונות]] הבריטי** ו**יום הטבעונות העולמי**, אשר מתרחש כל שנה ב-1 בנובמבר.

## דיון ציבורי

המשפטן אסף הרדוף טען שפגיעות רבות בבעלי חיים הן חוקיות, בהן סחר בפרווה, שימוש במוצרי קוסמטיקה שנוסו בבעלי חיים וגידול עגלי חלב, אך הן לא משקפות קונצנזוס חברתי ומן הראוי לבדוק אותן מחדש.

## קישורים חיצוניים
* 

## הערות שוליים

קטגוריה:זכויות בעלי חיים
קטגוריה:סימון מוצרים
Piriform

**Piriform** היא חברה בריטית בבעלות פרטית, העוסקת בתחום תוכנות אופטימיזציה (מיטוב) של מחשבים , ומוכרת בעיקר בזכות התוכנה שפיתחה, "CCleaner", המהווה את מוצר הדגל של החברה.

פירוש המילה "*Piriform*" בעברית הוא "צורת אגס", ומכאן סמליל החברה, המורכב משמהּ הלועזי, ומציור של אגס המשובץ בו.

## על החברה
Piriform עוסקת בתחום תוכנות אופטימיזציה של מחשב. בין היתר היא מתמחה בהאצת מהירות המחשב, ובטיחות ופרטיות במחשב.
לחלק מהתוכנות של החברה קיימות גרסאות מוגבלות, המופצות בחינם.

פרטים:

* לחברה משרדים ראשיים בלונדון, ומשרדים נוספים בניו-יורק ומזרח אירופה. 
* החברה מפיצה את יישומיה ביותר מ-40 שפות בעולם, בין היתר בעברית.
* יישומי החברה כוללים תאימויות מוסמכות של מיקרוסופט עם Windows 8 וחתימת קוד על ידי חברת "Verisign".

## תוכנות מוכרות
בין היתר, סיפקה Piriform מספר תוכנות שצברו פופולריות רבה בקרב קהל היעד של תוכנות מיטוב מחשבים, בשל אמינותן וביצועיהן המרשימים לאורך זמן.

תוכנות מוכרות:
* **[[Recuva]]** – תוכנה לשחזור קבצים שאבדו או נמחקו, ממחשב, דיסק או דיסק נשלף. התוכנה משווקת בגרסה חינמית או בגרסה עסקית.
* **[[CCleaner]]** – תוכנה העוסקת במספר תחומים במחשב האישי- ניקוי המערכת מקבצים שאינם שימושיים, הגנה על הפרטיות ועוד. גם תוכנה זו משווקת בגרסה חינמית, ובגרסה עסקית. תוכנה זו פופולרית במיוחד, והותקנה, ע"פ דיווח החברה, יותר ממילארד פעמים (כ-25% מכלל המחשבים בעולם).
* **Defraggler** – תוכנה העוסקת באיחוי קבצים או כוננים. גם תוכנה זו משווקת בשתי הגרסאות.
* **Speccy** – תוכנה לניתוח חומרה, המנגישה לצרכן מידע רחב על המחשב שלו. משווקת בשתי גרסאות.

## ראו גם
* דיסק קשיח
* שחזור קבצים

## קישורים חיצוניים

* 

* 
* על recuva, באתר Geektime.

קטגוריה:חברות תוכנה
כף דניסון

**כף דניסון** (באנגלית: **Cape Denison**) הוא נקודה טרשית בראש מפרץ קומונוולת' באנטארקטיקה. הוא התגלה בשנת 1912 על ידי משלחת אוסטרלאסיה לאנטארקטיקה (1914-1911) בפיקודו של דאגלס מוסון, שקרא לו על שם סר ראלף דניסון מסידני, נותן החסות למשלחת. על הכף הוקם הבסיס הראשי של המשלחת. הכף, שמוסון כינה אותו "המקום נשוב-הרוחות ביותר על אדמות", היה מועד למשבי רוח קטבטית עזים ביותר.

## אתר היסטורי
האתר, הכולל את צריפי מוסון, מעגן סירות והממצאים ההיסטוריים שנמצאו במימיו, הוכרז כאתר היסטורי או מצבת זיכרון באנטארקטיקה, בעקבות פנייה של אוסטרליה לאספה המייעצת של הברית האנטארקטית.

## המטוס הראשון באנטארקטיקה
מזחלת הטרקטור האווירי, המטוס הראשון שהובא לאנטארקטיקה (ב-1912), הוצבה בכף דניסון, אם כי מעולם לא המריאה בהיותה ביבשת משום שניזוקה בהעברה לשם. האווירון, ויקרס מונופלן מסוג R.E.P. (סוג המטוס הראשון שבנתה חברת ויקרס), שימש לזמן קצר כ"טרקטור שלג מונע במדחף" ואחר ננטש, כיוון שהבוכנות שלו נתקעו בגלל הקור. שריד המטוס נמצא ב-1 בינואר 2010. הנגר של המשלחת המאוחרת ביותר לכף דניסון נתקל בחתיכות קטנות (15 ס"מ) של צינור הדלק, שהתגלו בנמל בשעת השפל. החתיכות שנמצאו נחתכו מן הקטע האחרון של שלד המטוס ושימשו כאבזרים להגה. צוותו של מוסון ניסה לייצר הגה קרח מתכתי. המתקן הזה החליף את ההגה המקורי (שלא פעל במהירויות הנמוכות שאליהן הגיע הטרקטור האווירי). ההגה המקורי שמור בצריף מוסון בכף דניסון, ואילו הגה הקרח נמצא במחלקה האנטארקטית בהובארט, טסמניה.

שרידי המרכב עודם קבורים מן הסתם תחת הקרח סמוך לצריפי מוסון. עומק הקרח הוא 3 מטרים והשרידים נמצאים כ-30 מטר משפת הנמל. הייתה כוונה לנסות לחפור באתר - חפירה דומה שנעשתה בקרבת מקום ב-2008 לא העלתה דבר, אבל מאז נעשה שימוש במכשור משוכלל יותר (מגנטומטר, מכ"ם חודר קרקע, גלאי מתכות, GPS דיפרנציאלי, קידוח קרח) ונמצא מיקום מדויק יותר. מכל מקום, ב-2011-2010 נדחתה העבודה בגלל עיכובים לוגיסטיים, וב-2012-2011 ו-2013-2012 עקב הופעתו בשטח של קרחון ענק B9B, שנלכד בקרח מוצק ומנע גישה מאוניית האספקה של אנטארקטיקה הצרפתית "ל'אסטרולאב" אל מפרץ קומונוולת'.

## קישורים חיצוניים

* כף דניסון באתר ממשלת אוסטרליה
* כף דניסון באתר BirdLife International

## הערות שוליים

קטגוריה:אתרים היסטוריים ואתרי מורשת באנטארקטיקה
דניסון
מליסה מקברייד

**מליסה סוזן מקברייד** (באנגלית: ** Melissa Suzanne McBride**; נולדה ב-23 במאי 1965) היא שחקנית אמריקאית. ידועה בזכות תפקידה כקרול פלטייר בסדרה "המתים המהלכים".

## ביוגרפיה
מקברייד נולדה בעיר לקסינגטון שבקנטקי. החלה את קריית המשחק שלה בשנות ה-90 עם תפקידים קטנים בסדרות טלוויזיה ובהמשך בסרטים "חייהם הפרועים של נערי המקהלה" ו"הערפל".

מקברייד עבדה כמלהקת שחקנים לפרסומות בעת שקיבלה במפתיע בשנת 2010 תפקיד משני בסדרת האימה המצליחה "המתים המהלכים". בסדרה הופיעה בתור קרול פלטייר, האלמנה מקבוצת הניצולים המשמשת כאם הקבוצה. מקברייד זכתה להערכה רבה בקרב צוות מפיקי התוכנית ודמותה הפכה לדומיננטית יותר בעונות ההמשך. בשנת 2014 ובשנת 2015 זכתה מקברייד על תפקידה בסדרה בפרס סאטורן. בשנים 2016, 2017, 2018 הייתה שוב מועמדת לפרס סאטורן.

## חיים אישיים
בשנות ה-80 עברה מקברייד לאטלנטה, שם היא חיה עד היום.

## פילמוגרפיה
* שודדי עמק הסיליקון (1999) – סרט טלוויזיה
* חייהם הפרועים של נערי המקהלה (2002)
* הערפל (2007)
* דלגו (2008)
* הוכחה חיה (2008) – סרט טלוויזיה של Lifetime

## טלוויזיה
* דוסון קריק (2003)
* המתים המהלכים (2010–2022)
* רובוט צ'יקן (2017) – דיבוב 
* אימת המתים המהלכים (2018)
* המתים המהלכים: דאריל דיקסון (2023–הווה)

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מלהקים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
קטגוריה:זוכות פרס סאטורן לשחקנית משנה בטלוויזיה
שייך מואיז'ו

**שייך מואיז'ו** או **שייח' מואיז'ו** (בערבית: **شيخ موسى**; 1944 – 30 באפריל 2020) היה שם הבמה של **משה אטיאס (עטיה)** - מוזיקאי, משורר, מלחין, זמר ופייטן יהודי-מרוקאי. נחשב לנציג בולט של הסגנון האלג'ירי (Granati) במוזיקה אנדלוסית קלאסית.

## ביוגרפיה
אטיאס נולד במקנס שבמרוקו ליעקב אטיאס, מוזיקאי שהגיע למקנס מפאס, אף הוא בן למוזיקאי. לראשונה למד מוזיקה בצעירותו באמצעות האזנה ללהקת מוזיקאים יהודים שאביו היה חבר בה, וכבר כילד, ניגן ושר עם תזמורות מקומיות. הוא עלה לישראל ב-1962 ולאחר זמן מה במעברה, התיישב בקריית חיים. במרוקו עסק לפרנסתו בייצור רקמות למדי צבא מרוקו, אולם כשעלה ארצה, לצה"ל לא היה צורך בכך, והוא מצא עצמו ללא תעסוקה. הוא החל ללמוד אצל המוזיקאי "מועלם" דוד בן הרוש, ששימש עבורו כמנטור, ופצח בקריירה מוזיקלית כתחליף למקצועו הקודם.

את הקריירה המוזיקלית בישראל החל בנגינה על מנדולינה, ובהמשך על כינור. במקביל, מאז עלייתו ארצה, ועד לשנת 1970, כתב למוזיקאי סלימן אלמגריבי כ-40 שירים. בשנת 1969 הקליט מואיז'ו את התקליט הראשון שלו אצל ג'קי אזולאי, אחד מהאחים אזולאי. התקליט נחל הצלחה במכירות, ובהמשך הקליט אצל האחים אזולאי עשרות תקליטים וקלטות.

בשנות ה-70 הופיע לעיתים קרובות בארצות אחרות, בעיקר בצרפת. כשהתבקש להופיע בגרמניה, סירב בשל רצח העם היהודי שביצע בה המשטר הנאצי בזמן השואה. מאז שעלה ארצה, חזר פעם אחת בלבד למרוקו כדי להופיע בה בפני יהודים מקומיים. בישראל היה מרבה להופיע באירועים ובשמחות שונות, בעיקר של יוצאי מרוקו.

שייך מואיז'ו הקליט מעל 800 שירים שעוסקים בצדיקי מרוקו, כדוגמת הרב יעקב אבוחצירא, וגם בחיי היום יום. את רוב שיריו שר בשפה המרוקאית, וחלקם גם בעברית. בשנת 1981 הקליט בצרפת 12 שעות של שירה קלאסית אלג'ירית עם תזמורת רשות השידור של רדיו אלג'יר. נכון לשנת 2006, הוציא מואיז'ו 104 תקליטים אשר נמכרו במאות אלפי עותקים. בנובמבר 2011 הופיע לראשונה עם התזמורת האנדלוסית הישראלית.

אטיאס שר וניגן מילדותו גם עם אחיו, מרדכי עטיה, בעוד ולוי עטיה בכלי הקשה.

התגורר בקריית אתא.

חודשים ספורים לפני מותו עבר אירוע מוחי. הוא הלך לעולמו ב-30 באפריל 2020.

## קישורים חיצוניים

* שייך מואיז'ו באתר התזמורת האנדלוסית
* Meeting the Legendary Cheikh Mwijo, באתר Jewish Morocco
* 
* 
* 

## הערות שוליים

קטגוריה:זמרים יהודים מרוקאים
קטגוריה:זמרים ישראלים
קטגוריה:עולים בשנות ה-1960
קטגוריה:כנרים יהודים
קטגוריה:כנרים ישראלים
קטגוריה:מלחינים יהודים מרוקאים
קטגוריה:מלחינים ישראלים
קטגוריה:משוררים יהודים מרוקאים
קטגוריה:משוררים ישראלים
קטגוריה:זמרים השרים בערבית מרוקאית
קטגוריה:מוזיקאי אנדלוסית
קטגוריה:ישראלים ילידי מרוקו
קטגוריה:אמנים ישראלים הידועים בשם במה
קטגוריה:מרוקאים שנולדו ב-1937
קטגוריה:ישראלים שנפטרו ב-2020
מסד נתונים מונחה-עצמים

ממוזער|דוגמה למימוש מסד נתונים מונחה עצמים. בתמונה ניתן לראות שני טיפוסי אובייקטים, ומימוש של הראשון.
**מסד נתונים מונחה-עצמים** הוא סוג של מסד נתונים, המאפשר שמירה, סידור וקריאה של מידע על פי תכונות העצמים שהמידע מייצג.

הרעיון של מסדי נתונים מונחי עצמים הוצע עוד בתחילת שנות השמונים, והתפתח לאורך השנים.

## מאפיינים
במסדי נתונים מונחי-עצמים כל פיסת מידע נשמרת ומטופלת באופן אוטונומי בתוך מסד הנתונים. במסד נתונים מונחה-עצמים קיימת טבלה אחת בלבד שמחזיקה באופן שיטתי את כל העצמים על פי תכונות, כך שכל תכונה ממלאת שורה בטבלה. החלוקה של העצם למרכיביו ממשיכה עד אשר מגיעים לפיסות מידע מינימליות המהוות את הגדרת הטיפוסים הבסיסיים ביותר של השפה. הפרדיגמה הנמצאת מאחורי מסדי נתונים כאלו היא הפוכה מזו המשמשת מסדי נתונים יחסיים.

## יתרונות וחסרונות
יתרון בולט הוא שאין צורך להגדיר טבלאות במסד הנתונים והוא זמין לשימוש באופן מיידי. יתרון נוסף הוא נגישות המידע באופן סלקטיבי ולא בהכרח סימטרי, הן להכנסה והן לחיפוש. לדוגמה, מסד נתונים כזה עשוי לתמוך בהכנסות כמו "עבור כל מי שגר בירושלים מלא את העצם לחלוטין ועל כל השאר מלא רק שמות משפחה", או "עבור עצם מסוג פוליסה מלא את כל הנתונים ועבור עצם מסוג סוכן מלא רק את מספר הסוכן". שאילתות כאלה ייתכנו גם במסגרת של שאילתה בודדת והאפשרות הזו עשויה לחסוך בזמן ולתרום לנגישות של המסד.

החיסרון העיקרי של מסד נתונים מונחה-עצמים הוא העמידות שלו לשינויים. זאת מכיוון שכל נתון קשור לאובייקט המוגדר בשפה.

## מסדי נתונים משולבים
הפרדיגמה המשולבת היא פרדיגמה המשלבת מאפיינים של מסדי נתונים מונחי עצמים עם מסדי נתונים יחסיים. המאפיין העיקרי של הפרדיגמה הוא שבמסדי נתונים שמבוססים עליה, כל טיפוס בשפה מקבל טבלה משלו. בגישה זו ישנו תיאום בין טיפוסים המוגדרים בשפה לבין המבנה של מסד הנתונים. המסדים הללו מצליחים להתגבר על החסרון של מסדי נתונים מונחי עצמים, ומאפשרים גמישות מרבית לשינויים.

השיטה המקובלת ביותר לבניית מסד חדש בתכנות מונחה-עצמים היא השיטה המשולבת. כקו מנחה עקרוני ניתן לקבוע שככל שהמסד כללי יותר, כך הנגישות אל המידע יותר מהירה אבל תחזוקת המידע פחות איכותית. במילים אחרות, קיים טרייד-אוף בין נגישות המידע לבין הנוחות שבתחזוקת המידע.

## ראו גם
* NoSQL
*מסד נתונים יחסי

## קישורים חיצוניים
*
* 

## הערות שוליים

קטגוריה:מסדי נתונים
קטגוריה:תכנות מונחה-עצמים
הרזדאן

**הרזדאן** (בארמנית: **Հրազդան**) היא עיר בצפון ארמניה ובירת מחוז קוטאייק. על פי אומדן רשמי מתאריך 1 בינואר 2025, התגוררו בעיר כ-58,100 בני אדם. מקורו של השם הרזדאן הוא מהשם הפרסי-אמצעי **פראזדן**. פראזדן קשור למיתולוגיה הפרסית הזורואסטרית. בזמן תקופת ברית המועצות, הרזדאן הייתה אחת מהעיירות המתועשות ביותר ברפובליקה הסובייטית הסוציאליסטית הארמנית.

## היסטוריה
הרזדאן היא אחת מהערים היחידות שנוסדו בתקופת השלטון הסובייטי. בשנים 1930-59 מרכז הרזדאן היה כפר שנקרא **אקטה**. בשנת 1959 כפר אקטה סווג כיישוב עירוני ברפובליקה ונקרא מחדש הרזדאן. בשנת 1995, הרזדאן הפכה למרכז מחוז קוטאייק החדש.

## גאוגרפיה ואקלים
שמאל|ממוזער|250px|נוף כללי של העיר
שמאל|ממוזער|250px|הרזדאן כפי שנראית מהעיר צאגקדזור
שמאל|ממוזער|250px|האגם המלאכותי של צאובינאר
הרזדאן מרוחקת כ-40 ק"מ צפון-מזרחית לבירה ירוואן וגובלת עם הרי פמבק. גבולות העיר מתרחבים אל המזרח, חוצים את הרי גגהאמה ומגיעים אל פסגת הר גוטאנסאר.

הגובה הממוצע של העיר הוא 1,750 מטרים מעל גובה פני הים. הטמפרטורה הממוצעת בעיר היא 4,8°C (בינואר ממוצע של -9°C ובאוגוסט ממוצע של -16,8°C). כמות המשקעים השנתית נעה בין 715 ל-730 מילימטרים.

## קישורים חיצוניים

* 

## הערות שוליים

קטגוריה:ארמניה: ערים
קטגוריה:יישובים שהוקמו ב-1959
וולקוביסקי

**וולקובסיקי** (בפולנית: **Wołkowyski**; ברוסית: **Волковысский**) הוא שם משפחה טופונימי  סלאבי המצביע על מוצא מהעיר וולקוביסק שבבלארוס המודרנית.

קטגוריה:שמות משפחה אשכנזיים
קטגוריה:שמות משפחה פולניים
קטגוריה:שמות משפחה טופונימיים